અહીં મારા પરિવારજન તથા મિત્રો પણ આવ્યાં હતાં. સાંજે ૪ થી ૭ સુધી મારુ ઓપરેશન ચાલ્યું હતું. ઓપરેશન કર્યા પછી ડોક્ટરે કહ્યું કે ઓપરેશન દરમ્યાન બાપુનો ફોટા મારા હાથમાં જ રહ્યો હતો. ત્યારબાદ મને દશ દિવસ સુધી આઇ.સી.યુ.માં રાખવામાં આવ્યો હતો. અહીં મારા ખબર અંતર પૂછવા માટે આવનાર પ્રત્યેકને મારા હાથ-પગ સહીસલામત જોઇને ખૂબ જ આશ્ર્ચર્ય થતું હતું. હું બધાને એક જ વાત કરતો હતો કે માત્ર બાપુરાયાનાં આર્શીવાદથી જ હું બચી ગયો છું. હું પ્લેટર્ફોમ પર ઘસડાતો આગળ ગેપ સુધી પહોંચ્યો હતો ત્યારે મારા પેટનો ભાગ એટલો ઘસાયો હતો કે સતત બે મહિના સુધી તેનું ડ્રેસિંગ કરવુ પડ્યું હતું. કહેવાનું તાત્પર્ય એ જ છે કે આટલો બધો મોટો ઘા પડ્યો હોવા છતાં મારુ પેટ ફાટી ગયુ નહોતું. આ માત્ર બાપુનાં જ આર્શીવાદ હતાં.